पाएं अपने शहर की ताज़ा ख़बरें और फ्री ई-पेपरडाउनलोड करें
1 मई से 18 से 44 साल तक के लोगों का टीकाकरण शुरू होना था। टीकाकरण सुबह 9 बजे शुरू होना था, लेकिन जिले में इस उम्र के लिए सुबह न तो टीका था और न ही केंद्रों में आदेश मिला था। इसका खुलासा भास्कर टीम द्वारा 2 केंद्रों की पड़ताल में हुआ। टीका नहीं होने से शाम 4 बजे टीकाकरण शुरू हुआ। शहर के सिविल लाइन टीकाकरण केंद्र और मगरलोड के पीएचसी में कोई युवा टीकाकरण कराने ही नहीं आया। पहले दिन केवल 196 लाेगाें काे ही टीका लग पाया। स्वास्थ्य विभाग ने पहले दिन टीकाकरण के लिए 18 से 44 साल तक के उम्र के लिए जिले में 10 केंद्र बनाए थे। धमतरी, कुरूद, नगरी, मगरलोड और गुजरा सेंटर में 2-2 केंद्र थे। 460 लोगों को टीका लगाने का लक्ष्य रखा था, लेकिन जिले में टीका समय पर नहीं मिला। स्वास्थ्य विभाग की टीम को शनिवार को दोपहर 1 बजे 5 हजार 500 टीका रायपुर में दिए गए। इसे लाया गया।
2 केंद्रों में कोई नहीं आया,18 से 44 साल तक के लोगों को आज से 10 केंद्रों पर लगेगा टीका
कोविशील्ड की दूसरी डोज 42 दिन लगेगी
स्वास्थ्य विभाग के मुताबिक जिन हितग्राहियों को कोविशील्ड का टीका लगा है, उन्हें दूसरी डोज 42 दिन बाद और कोवैक्सीन टीका लगाने वाले हितग्राहियों को दूसरी डोज 28 दिन बाद लगेगी। हितग्राहियों को टीका लगाते समय ध्यान रखना होगा कि उन्हें पहली डोज किसकी लगी थी?
मंत्री ने पूछा- टीका लगाए के बाद कईसे लागत हे, महिलाएं बोली- बने लागत हे सर
दावा: 10 हजार में 4 लोग हो रहे संक्रमित
कलेक्टर जेपी मौर्य ने दावा किया कि संक्रमण से बचने वैक्सीनेशन सबसे मजबूत हथियार है। पहली खुराक से ज्यादा महत्वपूर्ण दूसरी खुराक है, क्योंकि दूसरी खुराक लेने के बाद ही पूरी तरह से शरीर में रोग प्रतिरोधक क्षमता विकसित होती है। टीकाकरण के बाद दोबारा कोरोना से संक्रमण की दर प्रति 10 हजार में 3 से 4 लोग ही रहे हैं। दूसरी डोज लेने के बाद मृत्यु दर 0.001% से भी कम है।
युवा बोले-टीकाकरण में भेदभाव क्यों?
शहर के युवा मोहित साहू, कैलाश नेताम, गणेश पटेल टीकाकरण कराने सुबह करीब 11 बजे जिला अस्पताल के टीकाकरण केंद्र पर आए। उनसे गरीबी रेखा कार्ड मांगा गया, लेकिन नहीं था। उन्हें कहा कि गरीबी रेखा कार्ड होने पर टीका लगेगा। वे पंजीयन कर रहे कम्प्यूटर ऑपरेटर से सवाल किया। संतुष्ट जवाब नहीं मिला। तीनों टीकाकरण केंद्र से बाहर निकले। बोले- सरकार टीकाकरण में भी अमीर-गरीब की तुलना कर रही है। यह गलत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn